pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-การทางพิเศษแห่งประเทศไทยฝึกซ้อมป้องกันระงับอัคคีภัยใต้ทางพิเศษศรีรัช ประจำปี 2560
วันศุกร์ที่ 16 มิถุนายน 2560
การทางพิเศษแห่งประเทศไทยฝึกซ้อมป้องกันระงับอัคคีภัยใต้ทางพิเศษศรีรัช ประจําปี 2560
การทางพิเศษแห่งประเทศไทย (กทพ.) กระทรวงคมนาคม ฝึกซ้อมการป้องกันและระงับอัคคีภัยใต้ทางพิเศษศรีรัช ประจําปี 2560 เพื่อเตรียมความพร้อมของเจ้าหน้าที่ เพิ่มประสิทธิภาพการกู้ภัย
การจัดการจราจร และขั้นตอนการประสานงานให้ความช่วยเหลือกรณีเกิดอัคคีภัยบนทางพิเศษ เพื่อให้เจ้าหน้าที่มีความชํานาญในการปฏิบัติงาน และสร้างความเชื่อมั่นต่อผู้ใช้ทางพิเศษ
นายปัญญา ไชยานนท์ ผู้ช่วยผู้ว่าการ กทพ. เป็นประธานการฝึกซ้อมการป้องกันและระงับอัคคีภัยใต้ทางพิเศษศรีรัช ประจําปี 2560 เมื่อวันที่ 12 มิถุนายน 2560 ณ บริเวณใต้ทางพิเศษศรีรัช สวนราชเทวีภิรมย์ โดยมีประชาชนผู้อยู่อาศัยในชุมชนบริเวณเขตทางพิเศษเข้าร่วมฝึกซ้อมและสังเกตการณ์
กทพ. ได้ให้ความสําคัญกับการป้องกันอัคคีภัยในเขตทางพิเศษและทรัพย์สินของประชาชนบริเวณใกล้เคียง โดยจัดการฝึกซ้อมป้องกันและระงับอัคคีภัยใต้ทางพิเศษ เพื่อสร้างความสัมพันธ์และก่อให้เกิดความสามัคคีที่จะมีส่วนร่วมป้องกันและระงับอัคคีภัยในพื้นที่เขตทางพิเศษ ซึ่งได้รับความร่วมมือจากสถานีดับเพลิงพญาไท สถานีดับเพลิงสุทธิสาร และประชาชนในพื้นที่ใกล้เคียงเข้าร่วมการฝึกซ้อมและสังเกตการณ์ ทั้งนี้ กทพ. ได้ประสานงานและแจ้งสถานีวิทยุ จส.100 สวพ.91 และหน่วยงานอื่น ๆ ที่เกี่ยวข้อง พร้อมประชาสัมพันธ์บนป้ายปรับเปลี่ยนข้อความ (VMS) แจ้งให้ผู้ใช้ทางและประชาชนบริเวณใกล้เคียงทราบเกี่ยวกับการฝึกซ้อม เพื่อป้องกันการตื่นตระหนก
สําหรับขั้นตอนการฝึกซ้อม ทีมสร้างสถานการณ์จําลองการเกิดเพลิงไหม้บ้านพักอาศัยของชุมชนใต้ทางพิเศษ จากนั้นได้เริ่มฝึกซ้อมตามแผนที่กําหนดไว้ โดยชาวบ้านผู้ประสบเหตุเข้าดับเพลิงในเบื้องต้นและแจ้งเหตุสายด่วนดับเพลิง 199 สถานีดับเพลิงพญาไทและสถานีดับเพลิงสุทธิสารได้ส่งรถดับเพลิงเข้าช่วยเหลือ และพนักงานสื่อสารของ กทพ. ได้รับแจ้งเหตุได้ประสานให้พนักงานกู้ภัยของ กทพ. เข้าตรวจสอบเหตุ และแจ้งรถดับเพลิงของ กทพ. ให้การสนับสนุนการดับเพลิงดังกล่าว จนสามารถดับเพลิงที่ลุกไหม้แล้วเสร็จ เจ้าหน้าที่เข้าตรวจสอบความเสียหายของโครงสร้างทางพิเศษ เป็นอันเสร็จสิ้นการฝึกซ้อม
ทั้งนี้ กทพ. ได้มอบถังดับเพลิง จํานวน 20 ถัง ให้กับชุมชนใต้ทางพิเศษศรีรัช และสถานีดับเพลิงพญาไทได้ฝึกอบรมการดับเพลิงเบื้องต้นให้กับประชาชนที่อาศัยอยู่ในบริเวณดังกล่าว ผู้ใช้บริการทางพิเศษที่พบเห็นอัคคีภัยในเขตทางพิเศษ สามารถแจ้งเหตุและขอรับความช่วยเหลือได้ที่ ศูนย์บริการข้อมูลผู้ใช้ทางพิเศษ EXAT Call Center โทรศัพท์ 1543 ตลอด 24 ชั่วโมง
รัฐบาลไทย-ข่าวทำเนียบรัฐบาล-​รมว.ทส. เน้นย้ำพร้อมรับมือสถานการณ์ภัยแล้ง
วันศุกร์ที่ 19 กรกฎาคม 2562
​รมว.ทส. เน้นย้ําพร้อมรับมือสถานการณ์ภัยแล้ง
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ลงพื้นที่ติดตามสถานการณ์ภัยแล้ง ที่บ้านห้วยม้าลอย ตําบลหนองสาหร่าย อําเภอดอนเจดีย์ จังหวัดสุพรรณบุรี พร้อมแสดงความห่วงใยประชาชนหลายจังหวัดที่กําลังประสบปัญหาฝนทิ้งช่วง
รมว.ทส. เน้นย้ําพร้อมรับมือสถานการณ์ภัยแล้ง
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ลงพื้นที่ติดตามสถานการณ์ภัยแล้ง ที่บ้านห้วยม้าลอย ตําบลหนองสาหร่าย อําเภอดอนเจดีย์ จังหวัดสุพรรณบุรี พร้อมแสดงความห่วงใยประชาชนหลายจังหวัดที่กําลังประสบปัญหาฝนทิ้งช่วง ทําให้ขาดแคลนน้ําอุปโภคบริโภคและน้ําเพื่อการเกษตร โดยเน้นย้ํา ทส. พร้อมรับมือสถานการณ์ภัยแล้ง และเร่งให้ความช่วยเหลือเพื่อบรรเทาปัญหาให้ประชาชนได้รับผลกระทบน้อยที่สุด
สืบเนื่องจากสถานการณ์ภัยแล้งที่มีฝนทิ้งช่วง ทําให้หลายจังหวัดทางภาคเหนือและภาคตะวันออกเฉียงเหนือขาดแคลนน้ําอุปโภคบริโภคและน้ําเพื่อการเกษตร ดังนั้น เพื่อแก้ไขปัญหาภัยแล้ง ปัญหาความเหลื่อมล้ํา และยกระดับรายได้ของเกษตรกร ทส. มีเป้าหมายในการพัฒนาน้ําบาดาลในพื้นที่นอกเขตชลประทาน ที่เป็นพื้นที่ที่หาน้ํายาก เป็นพื้นที่เป็นชั้นหินแข็ง จํานวน 5 แสนไร่ ภายใน 3 ปี ทําให้มีปริมาณน้ําเพิ่มขึ้น 180 ล้านลูกบาศก์เมตร/ปี เพื่อให้เกษตรกรมีน้ําเพื่อการเพาะปลูกตลอดปี ส่งผลให้เกษตรกรมีรายได้เพิ่มขึ้นมากหลายเท่าตัวหรือเพิ่มขึ้นมากกว่า 100 % จากรายได้การขายผลิตผลได้ตลอดทั้งปี ซึ่งรัฐบาลสนับสนุนน้ํา ซึ่งเป็นปัจจัยพื้นฐานให้อย่างเพียงพอและทั่วถึง โดยเฉพาะพื้นที่ที่ต้องประสบภัยแล้งอย่างต่อเนื่อง
รัฐบาลไทย-ข่าวทำเนียบรัฐบาล-ปลัด สธ.สั่งทบทวนประกาศฯ มาตรการป้องกันกรณีการใช้ทรัพย์สินของทางราชการ
วันเสาร์ที่ 6 มกราคม 2561
ปลัด สธ.สั่งทบทวนประกาศฯ มาตรการป้องกันกรณีการใช้ทรัพย์สินของทางราชการ
ปลัดกระทรวงสาธารณสุข สั่งทบทวนประกาศฯ ที่เกิดผลกระทบต่อการปฏิบัติงานของเจ้าหน้าที่กระทรวงสาธารณสุข เพื่อให้เกิดผลดีต่อการปฏิบัติงานของเจ้าหน้าที่ และประโยชน์ของประชาชน
ปลัดกระทรวงสาธารณสุข สั่งทบทวนประกาศฯ ที่เกิดผลกระทบต่อการปฏิบัติงานของเจ้าหน้าที่กระทรวงสาธารณสุข เพื่อให้เกิดผลดีต่อการปฏิบัติงานของเจ้าหน้าที่ และประโยชน์ของประชาชน
นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ถึงการออกประกาศสํานักงานปลัดกระทรวงสาธารณสุขเมื่อวันที่ 29 ธันวาคม 2560 เรื่องมาตรการป้องกันกรณีการใช้ทรัพย์สินของทางราชการว่า ผลจากการออกประกาศดังกล่าว ทําให้เกิดกระแสวิพากษ์วิจารณ์ทั่วประเทศ ทั้งในสื่อสังคมออนไลน์และเจ้าหน้าที่กระทรวงสาธารณสุข เพราะมีบางประเด็นอาจทําให้เกิดผลกระทบยากต่อการปฏิบัติงาน ดังนั้นในวันนี้ (6 มกราคม 2561) ตนจึงได้สั่งให้มีการทบทวนประกาศฉบับดังกล่าว ให้มีความเหมาะสม เกิดผลดี ต่อการปฏิบัติงานของเจ้าหน้าที่และประโยชน์ของประชาชนต่อไป
************************************ 6 มกราคม 2561
รัฐบาลไทย-ข่าวทำเนียบรัฐบาล-โฆษก ศบค. เผยคกก. เฉพาะกิจ เตรียมพิจารณาผ่อนคลายมาตรการระยะ 3 และ 4 เน้นบรรเทาความเดือนร้อน ย้ำการดูแลเศรษฐกิจและสุขภาพของประชาชนต้องควบคู่กัน
วันพุธที่ 27 พฤษภาคม 2563
โฆษก ศบค. เผยคกก. เฉพาะกิจ เตรียมพิจารณาผ่อนคลายมาตรการระยะ 3 และ 4 เน้นบรรเทาความเดือนร้อน ย้ําการดูแลเศรษฐกิจและสุขภาพของประชาชนต้องควบคู่กัน
โฆษก ศบค. เผยคกก. เฉพาะกิจ เตรียมพิจารณาผ่อนคลายมาตรการระยะ 3 และ 4 เน้นบรรเทาความเดือนร้อน ย้ําการดูแลเศรษฐกิจและสุขภาพของประชาชนต้องควบคู่กัน
วันนี้ (27 พ.ค. 63) เวลา 11.30 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. ตอบคําถามสื่อมวลชนผ่านโซเชียลมีเดียช่วงการแถลงข่าวของศูนย์ข่าวโควิด-19 และสรุปสาระสําคัญ ดังนี้
โฆษก ศบค. เผยแนวทางการผ่อนคลายมาตรการในระยะที่ 3 ว่า คณะกรรมการเฉพาะกิจการพิจารณาผ่อนคลายการบังคับใช้มาตรการการป้องกันและยับยั้งการแพร่ระบาดของโรคติดไวรัสโคโรนา 2019 (โควิด-19) จะมีการประชุมหารือกันถึง กิจการ/กิจกรรม ที่จะสามารถผ่อนคลายได้มากขึ้น โดยเน้นการเปิดสถานประกอบการเพื่อบรรเทาความเดือดร้อนของประชาชน โดยเฉพาะผู้ประกอบการรายย่อย อาจรวมถึง กิจการ/กิจกรรม ที่จัดว่ามีความเสี่ยงในการแพร่ระบาดของเชื้อไวรัสโควิด-19 สูงด้วย ขอให้รอมติจากที่ประชุม ศบค. ภายในสัปดาห์นี้ อย่างไรก็ตาม ชุดข้อมูลยังแสดงให้เห็นว่าไม่ควรนิ่งนอนใจถึงแม้ว่าสถานการณ์ผู้ป่วยติดเชื้อจะน้อยลง เพราะอาจมีผู้ป่วยหลายคนที่ติดเชื้อไวรัสโควิด-19 แต่ไม่แสดงอาการ จึงขอให้ประชาชนช่วยกันปฏิบัติตามมาตรการหลักในช่วงเวลา 1 เดือนนี้ เพื่อให้สามารถผ่อนคลายมาตรการในระยะที่ 3 ได้ และง่ายต่อการผ่อนคลายมาตรการในระยะที่ 4 ด้วย พร้อมฝากไปถึงผู้ประกอบกิจการที่กิจการ/กิจกรรม ที่จัดอยู่ในกลุ่มเสี่ยงสูง หากมีมาตรการป้องกันหรือนวัตกรรมใหม่ ๆ ที่สร้างความมั่นใจได้ก็สามารถเสนอต่อ ศบค. เพื่อเปิดกิจการและเป็นหน้าที่ของภาครัฐที่จะทําหน้าที่ดูแล ควบคุม เพื่อไม่ให้เกิดการแพร่ระบาด
สุดท้าย โฆษก ศบค. ย้ําว่า แม้ พ.ร.ก. ฉุกเฉินฯ จะขยายระยะเวลาออกไปเพราะหลายมาตรการต้องต่อเนื่อง แต่ก็เน้นผ่อนคลาย กิจการ/กิจกรรม ของประชาชนให้ได้มากที่สุด โดยรักษาสมดุลระหว่างสุขภาพและเศรษฐกิจ ยืนยันว่าการใช้ พ.ร.ก. ฉุกเฉินฯ นั้น เป็นเพื่อการดูแลความปลอดภัยด้านสุขภาพของประชาชน ไม่ใช่เพื่อผลประโยชน์ด้านอื่น
....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เป็นวิทยากรบรรยายในการประชุม International Symposium on Converging Technologies and Disruptive Communications – Moving Forward
วันอังคารที่ 11 กันยายน 2561
ปลัดกระทรวงดิจิทัลฯ เป็นวิทยากรบรรยายในการประชุม International Symposium on Converging Technologies and Disruptive Communications – Moving Forward
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) ร่วมเป็นวิทยากรบรรยายในการประชุมเชิงวิชาการระดับนานาชาติ International Symposium on Converging Technologies and Disruptive Communications – Moving Forward โดยสํานักงานคณะกรรมการกิจการการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) จัดขึ้นเมื่อวันที่ 10 กันยายน 2561 ณ โรงแรมเชอราตัน แกรนด์ สุขุมวิท กรุงเทพฯ ซึ่งการประชุมฯ ครั้งนี้ ถือเป็นเวทีที่เปิดโอกาสให้หน่วยงานภาครัฐ และภาคเอกชน รวมทั้งผู้แทนสถานเอกอัครราชทูตในประเทศไทยได้มีโอกาสรับทราบรูปแบบธุรกิจต่างๆ ที่เกิดขึ้นบนดิจิทัลแพลตฟอร์ต และนโยบายเรื่อง Converging Technologies ที่หลอมรวมแพลตฟอร์มเข้าด้วยกัน ตลอดจนเป็นเวทีแลกเปลี่ยนแนวคิดและสร้างความตระหนักรู้ให้แก่ประชาชน ทั้งนี้ การประชุมเชิงวิชาการฯ ดังกล่าว จะมีการนําความคิดเห็นที่เกิดจากการแลกเปลี่ยนต่อยอดในภาคส่วนที่เกี่ยวข้อง ซึ่งคาดว่าจะสร้างความเชื่อมั่นให้กับคนไทยได้สามารถใช้ระบบดิจิทัลที่มีความปลอดภัยได้มากขึ้นต่อไป
**********************
รัฐบาลไทย-ข่าวทำเนียบรัฐบาล-รอง นรม. พล.ร.อ.ณรงค์ฯ เป็นประธานการประชุมคณะกรรมการผู้สูงอายุแห่งชาติ (กผส.) ครั้งที่ 5/2560
วันอังคารที่ 28 พฤศจิกายน 2560
รอง นรม. พล.ร.อ.ณรงค์ฯ เป็นประธานการประชุมคณะกรรมการผู้สูงอายุแห่งชาติ (กผส.) ครั้งที่ 5/2560
ที่ประชุมมีมติเห็นชอบรายงานสถานการณ์มีผู้สูงอายุไทย พ.ศ. 2559 มีแนวโน้มจะกลายเป็นสังคมสูงวัยอย่างสมบูรณ์ในเวลาอีกไม่เกิน 10 ปีข้างหน้า
วันนี้ (22 พฤศจิกายน 2560) เวลา 09.30 น. ณ ห้องประชุมคณะรัฐมนตรี (เดิม) อาคารสํานักเลขาธิการคณะรัฐมนตรี ทําเนียบรัฐบาล พลเรือเอก ณรงค์ พิพัฒนาศัย รองนายกรัฐมนตรี เป็นประธานการประชุมคณะกรรมการผู้สูงอายุแห่งชาติ (กผส.) ครั้งที่ 5/2560 ซึ่งสรุปสาระสําคัญของการประชุมดังนี้
ที่ประชุมมีมติเห็นชอบรายงานสถานการณ์ผู้สูงอายุไทย พ.ศ. 2559 โดยพบว่าประเทศไทยกําลังจะกลายเป็นสังคมสูงวัยอย่างสมบูรณ์ในเวลาอีกไม่เกิน 10 ปีข้างหน้า รัฐบาลจําเป็นต้องรีบเร่งวางนโยบายและหามาตรการต่าง ๆ เพื่อรองรับสังคมสูงอายุ โดยมีข้อเสนอแนะให้มีการสนับสนุนให้ผู้สูงอายุมีที่อยู่อาศัยที่ช่วยส่งเสริมให้มีคุณภาพชีวิตที่ดี มีการดํารงชีวิตอยู่อย่างมั่นคงและมีศักดิ์ศรี พร้อมมีหลักประกันรายได้ที่มั่นคงและยั่งยืน รวมทั้งจะมีการจัดทําแผนช่วยเหลือผู้สูงอายุเมื่อเกิดภัยพิบัติในอนาคต
นอกจากนี้ ยังพบว่าโรคที่มักพบในผู้สูงอายุ ได้แก่ ข้ออักเสบ ข้อเสื่อม โรคถุงลมโป่งพอง หลอดลมปอดอุดกั้นเรื้อรัง หลอดเลือดหัวใจตีบ กล้ามเนื้อหัวใจตาย และอัมพาต โดยทั้งหมดเป็นโรคที่ต้องการรักษาระยะยาวมากกว่าร้อยละ 60 ของผู้สูงอายุวัยปลาย ตลอดจนเป็นโรคความดันโลหิตสูงมากว่าร้อยละ 70 ของผู้สูงอายุวัยปลาย อีกทั้งมีฟันไม่ครบ 20 ซี่
และร้อยละ 35 ของผู้สูงอายุมีภาวะอ้วน
ทั้งนี้ ที่ประชุมได้มอบหมายให้หน่วยงานที่เกี่ยวข้อง ไปดําเนินการกํากับดูแลผู้สูงอายุในประเทศไทย ให้มีประสิทธิภาพตามรายงานสถานการณ์ผู้สูงอายุไทย พ.ศ. 2559 โดยเร่งด่วนต่อไป
.......................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมการขนส่งทางบกเลื่อนการให้บริการด้านใบอนุญาตขับรถและผู้ประจำรถตั้งแต่วันที่ 7 พฤษภาคม 2563 ออกไปจนกว่าจะมีการประกาศยกเลิกสถานการณ์ฉุกเฉิน หรือมีประกาศเป็นอย่างอื่น
วันพฤหัสบดีที่ 7 พฤษภาคม 2563
กรมการขนส่งทางบกเลื่อนการให้บริการด้านใบอนุญาตขับรถและผู้ประจํารถตั้งแต่วันที่ 7 พฤษภาคม 2563 ออกไปจนกว่าจะมีการประกาศยกเลิกสถานการณ์ฉุกเฉิน หรือมีประกาศเป็นอย่างอื่น
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม กล่าวว่า กรมการขนส่งทางบก (ขบ.) ห่วงใยถึงความปลอดภัยของประชาชน และตระหนักถึงสถานการณ์การแพร่ระบาดของโรคติดเชื้อไวรัส COVID-19 ในปัจจุบัน
ซึ่งการติดตามประเมินสถานการณ์จากสํานักงานขนส่งทุกจังหวัด หลังจากที่มีประกาศผ่อนคลายการดําเนินการด้านใบอนุญาตขับรถบางกระบวนงานก่อนหน้านี้ พบว่าการเตรียมการในหลายพื้นที่ยังมีโอกาสเสี่ยงต่อการติดต่อสัมผัสโรค และบางจังหวัดยังไม่อนุญาตให้ผ่อนคลายมาตรการด้านใบอนุญาตขับรถ จึงเกรงว่าประชาชนบางส่วนจะเดินทางข้ามจังหวัดเพื่อไปดําเนินการใบอนุญาตขับรถในจังหวัดใกล้เคียง ประกอบกับพระราชกําหนดการบริหารสถานการณ์ฉุกเฉิน พ.ศ. 2548 ฉบับที่ 5 มาตรา 9 ได้กําหนดข้อห้ามการใช้อาคารสถานที่เพื่อจัดการเรียนการสอน การสอบ การฝึกอบรมที่มีผู้เข้าร่วมเป็นจํานวนมากในลักษณะที่มีโอกาสติดต่อสัมผัสกันได้ง่าย และให้ประชาชนงดหรือชะลอการเดินทางข้ามเขตพื้นที่จังหวัดเว้นแต่มีความจําเป็น ขบ. จึงขอ “เลื่อนการเปิดให้บริการด้านใบอนุญาตขับรถและผู้ประจํารถตั้งแต่วันที่ 7 พฤษภาคม 2563 ออกไปจนกว่าจะมีการประกาศยกเลิกสถานการณ์ฉุกเฉิน หรือมีประกาศเป็นอย่างอื่น” เพื่อให้การดําเนินการด้านใบอนุญาตขับรถและผู้ประจํารถสอดคล้องกับประกาศสถานการณ์ฉุกเฉินและข้อกําหนดดังกล่าว รวมทั้งยับยั้งการแพร่ระบาดของโรคติดเชื้อไวรัส COVID-19 ไปสู่พื้นที่อื่น และป้องกันไม่ให้โรคกลับมาแพร่ระบาดใหม่
สําหรับผู้ที่ใบอนุญาตขับรถสิ้นอายุตั้งแต่วันที่ 2 มกราคม 2563 จนถึงวันที่มีประกาศยกเลิกสถานการณ์ฉุกเฉินหรือมีประกาศเป็นอย่างอื่นนั้น ขบ. ได้ประสานงานกับสํานักงานตํารวจแห่งชาติ และสํานักงานคณะกรรมการกํากับและส่งเสริมประกันภัย (คปภ.) โดยสํานักงานตํารวจแห่งชาติได้ผ่อนผันการบังคับใช้กฎหมาย และให้ถือว่าใบอนุญาตขับรถที่สิ้นอายุตั้งแต่วันที่ 2 มกราคม 2563 ยังสามารถใช้ขับรถได้ในช่วงที่มีประกาศสถานการณ์ฉุกเฉิน ส่วน คปภ. ได้ยืนยันข้อมูลกรณีผู้ขับขี่รถที่มีใบอนุญาตขับรถตรงตามประเภท แม้จะสิ้นอายุแล้ว เมื่อเกิดอุบัติขึ้นในระหว่างระยะเวลาการเอาประกันภัย กรมธรรม์ประกันภัยรถยนต์ยังคงให้ความคุ้มครองครบถ้วน โดยประชาชนที่ทํารายการจองคิวดําเนินการด้านใบอนุญาตขับรถไว้แล้วจะได้รับสิทธิในการดําเนินการตามลําดับคิวเดิมที่จองไว้ เมื่อเริ่มเปิดดําเนินการด้านใบอนุญาตขับรถ โดยเจ้าหน้าที่จะแจ้งข้อมูลให้ผู้จองคิวทราบโดยตรง ควบคู่กับการสื่อสารผ่านทุกช่องทางการสื่อสารของ ขบ. ทั้งนี้ ขบ. จะพิจารณากระบวนงานและขั้นตอนด้านใบอนุญาตขับรถ เพื่อกําหนดมาตรการที่มีความเหมาะสมและปลอดภัยสําหรับประชาชน เพื่อไม่ให้การติดต่อราชการที่สํานักงานขนส่งมีความเสี่ยงต่อการแพร่ระบาดของโรคติดเชื้อไวรัส COVID-19
รัฐบาลไทย-ข่าวทำเนียบรัฐบาล-ธ.ก.ส. ชวนวิ่ง BAAC Charity Run 2019 เพื่อ รพ.ศิริราช ในโอกาสครบรอบ 53 ปี
วันพุธที่ 9 ตุลาคม 2562
ธ.ก.ส. ชวนวิ่ง BAAC Charity Run 2019 เพื่อ รพ.ศิริราช ในโอกาสครบรอบ 53 ปี
ธ.ก.ส. จัดงาน “BAAC Charity Run 2019@Bangkhen” วิ่งเลียบคลอง ทะลุอุโมงค์ ในโอกาสครบรอบ 53 ปี โดยนํารายได้ไม่หักค่าใช้จ่าย ร่วมสมทบทุน “อาคารนวมินทรบพิตร 84 พรรษา” โรงพยาบาลศิริราช พร้อมร่วมชม ชิม ช็อป กับตลาดนัดของดีวิถีชุมชนทั่วไทย กว่า 60 บูธ
ธ.ก.ส. จัดงาน “BAAC Charity Run 2019@Bangkhen” วิ่งเลียบคลอง ทะลุอุโมงค์ ในโอกาสครบรอบ 53 ปี โดยนํารายได้ไม่หักค่าใช้จ่าย ร่วมสมทบทุน “อาคารนวมินทรบพิตร 84 พรรษา” โรงพยาบาลศิริราช พร้อมร่วมชม ชิม ช็อป กับตลาดนัดของดีวิถีชุมชนทั่วไทย กว่า 60 บูธ ในวันที่ 2 พฤศจิกายน 2562 ณ ธ.ก.ส. สํานักงานใหญ่ บางเขน สมัครได้ตั้งแต่บัดนี้ถึง 15 ตุลาคม 2562 ทางเว็บไซต์ www.jogandjoy.com
นายสมเกียรติ กิมาวหา ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. ขอเชิญชวนประชาชนและผู้ที่รักสุขภาพทุกท่านเข้าร่วมกิจกรรม“วิ่งเลียบคลอง ทะลุอุโมงค์” ในงาน “BAAC Charity Run 2019@Bangkhen” เนื่องในโอกาสวันสถาปนา ธ.ก.ส. ครบรอบปีที่ 53 ในวันเสาร์ที่ 2 พฤศจิกายน 2562 ณ ธ.ก.ส. สํานักงานใหญ่ บางเขน โดยรายได้จากการจัดงานและค่าสมัครทั้งหมดไม่หักค่าใช้จ่าย นําไปร่วมสมทบทุน “อาคารนวมินทรบพิตร 84 พรรษา” คณะแพทยศาสตร์ศิริราชพยาบาลและโรงพยาบาลศิริราช เพื่อร่วมสืบสานพระราชปณิธานแห่งการให้ ร่วมสร้างความสุขและสุขภาพที่ดีสู่สังคมไทย จัดโดยชมรมเดินวิ่งเพื่อสุขภาพ ธ.ก.ส.
การวิ่งแบ่งเป็น 2 ประเภท คือ ประเภท Fun Run ระยะทาง 5 กิโลเมตร และประเภท Mini Marathon 10 กิโลเมตร ค่าสมัครคนละ 500 บาท ประเภท VIP คนละ 1,000 บาท โดยเพศชายแบ่งเป็น 7 กลุ่ม คือ อายุต่ํากว่าหรือเท่ากับ 15 ปี อายุ 16-29 ปี อายุ 30-39 ปี อายุ 40-49 ปี อายุ 50-59 ปี อายุ 60-69 ปี และอายุ 70 ปีขึ้นไป และเพศหญิงแบ่งเป็น 6 กลุ่ม คือ อายุต่ํากว่าหรือเท่ากับ 15 ปี อายุ 16-29 ปี อายุ 30-39 ปี อายุ 40-49 ปี อายุ 50-59 ปี และอายุ 60 ปีขึ้นไป รับสมัครเพียง 3,000 คน โดยประเภท Mini Marathon เริ่มปล่อยตัวเวลา 05.00 น. มีเส้นทางวิ่งเริ่มจาก ธ.ก.ส. สํานักงานใหญ่ บางเขน ผ่านถนนประเสริฐมนูกิจ-ถนนลาดปลาเค้า-ถนนเลียบคลองบางบัว-อุโมงค์บางบัว-ถนนพหลโยธิน และประเภท Fun Run ปล่อยตัวเวลา 05.20 น. เส้นทางวิ่งเริ่มจาก ธ.ก.ส. สํานักงานใหญ่ บางเขน ผ่านถนนประเสริฐมนูกิจ-ถนนเลียบคลอง บางบัว-อุโมงค์บางบัว-ถนนพหลโยธิน ซึ่งผู้สมัครทุกท่านจะได้รับเสื้อวิ่ง ส่วนผู้ชนะในแต่ละกลุ่มอายุลําดับที่ 1-5 จะได้รับถ้วยรางวัลและผู้เข้าเส้นชัยจะได้รับเหรียญที่ระลึก แถมยังได้ร่วมลุ้นรับของที่ระลึกจาก ธ.ก.ส. อีกมากมาย ผู้ที่สนใจสมัครได้ที่เว็บไซต์ www.jogandjoy.com ตั้งแต่บัดนี้ถึง 15 ตุลาคม 2562
นายสมเกียรติ กล่าวอีกว่า นอกจากจะได้ดูแลสุขภาพผ่านการวิ่งออกกําลังกายและได้ร่วมทําบุญกุศลแล้ว ผู้ร่วมกิจกรรมทุกท่านยังได้เพลิดเพลินกับตลาดนัดของดีวิถีชุมชน ที่คัดสินค้าคุณภาพจากผู้ประกอบการ วิสาหกิจชุมชนและเกษตรกรจากทั่วประเทศ มาให้ร่วม ชิม ช็อป กว่า 60 บูธ ซึ่งถือเป็นส่วนหนึ่งในการสนับสนุนเกษตรกรและกระตุ้นเศรษฐกิจของประเทศอีกด้วย
รัฐบาลไทย-ข่าวทำเนียบรัฐบาล-“สธ.”ส่งเวชภัณฑ์ชุดช่วยเหลือ ช่วยพื้นที่น้ำท่วม กำชับออกหน่วยแพทย์เคลื่อนที่ดูแลประชาชน
วันอังคารที่ 23 สิงหาคม 2559
“สธ.”ส่งเวชภัณฑ์ชุดช่วยเหลือ ช่วยพื้นที่น้ําท่วม กําชับออกหน่วยแพทย์เคลื่อนที่ดูแลประชาชน
กระทรวงสาธารณสุข ส่งเวชภัณฑ์ชุดช่วยเหลือภัยน้ําท่วม ช่วยพื้นที่ประสบภัยจังหวัดแม่ฮ่องสอน กําชับสํานักงานสาธารณสุขจังหวัด พื้นที่เสี่ยงน้ําท่วม 11 จังหวัดภาคเหนือ ติดตามสถานการณ์อย่างใกล้ชิด พร้อมจัดหน่วยแพทย์เคลื่อนที่ออกบริการประชาชน  เตือนระวังอันตราย
วันนี้(16 สิงหาคม 2559) ที่ กระทรวงสาธารณสุข นายแพทย์โสภณ เมฆธน ปลัดกระทรวงสาธารณสุข ให้สัมภาษณ์เกี่ยวกับผลกระทบของสถานการณ์อุทกภัยในพื้นที่จังหวัดแม่ฮ่องสอน และน่าน ว่า ได้กําชับให้นายแพทย์สาธารณสุขจังหวัด ผู้อํานวยการโรงพยาบาลทุกแห่ง ใน 11 จังหวัดเขตสุขภาพที่ 1 และ 2 ได้แก่ จังหวัดเชียงราย เชียงใหม่ พะเยา แพร่ ลําพูน ลําปาง ตาก สุโขทัย อุตรดิตถ์ พิษณุโลก และเพชรบูรณ์ ติดตามสถานการณ์ จากกรมป้องกันและบรรเทาสาธารณภัย และกรมอุตุนิยมวิทยา อย่างใกล้ชิดเพื่อประเมินสถานการณ์ วางแผนการป้องกันความเสียหายที่เกิดจากอุทกภัย พร้อมวางแผนการจัดบริการ โดยเฉพาะในพื้นที่ประสบอุทกภัยที่ประชาชนเข้าถึงบริการลําบากให้จัดหน่วยแพทย์เคลื่อนที่ออกให้บริการทันที
นอกจากนี้ยังให้เร่งประชาสัมพันธ์การป้องกันโรคและภัยสุขภาพที่มากับน้ําท่วม เช่น โรคน้ํากัดเท้าโรคติดเชื้อ แมลงมีพิษกัดต่อย โรคเลปโตสไปโรซิส(โรคฉี่หนู) ไฟฟ้าดูด ขณะขนย้ายอุปกรณ์ไฟฟ้าหรือตัวเปียก หรือยืนแช่น้ํา และอุบัติเหตุจาการจมน้ําขณะใช้ชีวิตประจําวัน หรือหนีน้ํา โดยเฉพาะเด็กเล็ก หรือผู้สูงอายุที่ไม่สามารถช่วยเหลือตัวเองได้ หากประชาชนหรือพบเห็นผู้ป่วยฉุกเฉินในพื้นที่ประสบภัย สามารถขอความช่วยเหลือโทรสายด่วน 1669 ได้ทันทีทุกพื้นที่
โดยที่จังหวัดแม่ฮ่องสอน ได้จัดหน่วยแพทย์เคลื่อนที่ ออกให้บริการประชาชนในพื้นที่ประสบภัย มอบเวชภัณฑ์ชุดช่วยเหลือภัยน้ําท่วม 10,000 ชุด รองเท้าบูท ยาสามัญประจําบ้าน ส่วนที่จังหวัดน่าน ได้จัดทีมหน่วยแพทย์เคลื่อนที่เร็ว ลงพื้นที่ให้การช่วยเหลือเบื้องต้น สนับสนุนเวชภัณฑ์ชุดช่วยเหลือภัยน้ําท่วม 400 ชุด และรองเท้าบูท แก่คณะกรรมการประสานงานสาธารณสุขระดับอําเภอ เพื่อนําไปแก่จ่ายแก่ประชาชนผู้ประสบภัย ทั้งนี้ ส่วนกลางพร้อมสนับสนุนการทํางานหน่วยงานในพื้นที่ประสบภัยเต็มที่ โดยแจ้งที่ศูนย์ปฏิบัติการป้องกันและแก้ไขปัญหาสาธารณภัย ด้านการแพทย์และการสาธารณสุข หมายเลข 092-251-1771 ตลอด 24 ชั่วโมง โดยวานนี้(15 สิงหาคม 2559) ได้ส่งเวชภัณฑ์ชุดช่วยเหลือภัยน้ําท่วม 10,000 ชุด และรองเท้าบูท จํานวน 200 คู่ จากสํานักงานป้องกันควบคุมโรคที่ 1 เชียงใหม่ ให้จังหวัดแม่ฮ่องสอน
ในส่วนของสถานบริการในพื้นที่ ได้รับรายงานความเสียหายจากอุทกภัยมี 5 แห่ง ได้แก่ จังหวัดแม่ฮ่องสอน 3 แห่ง คือโรงพยาบาลปางมะผ้า บ่อสูบน้ําดิบถูกน้ําท่วมเสียหาย โรงพยาบาลส่งเสริมสุขภาพตําบลถ้ําลอด เครื่องสูบน้ําและท่อน้ําเสียหาย และโรงพยาบาลปาย บ่อสูบน้ําดิบ เครื่องสูบน้ําได้รับความเสียหาย จังหวัดน่าน 2 แห่ง คือโรงพยาบาลส่งเสริมสุขภาพตําบลจอมพระ น้ําท่วมบริเวณชั้นล่าง และโรงพยาบาลส่งเสริมสุขภาพตําบลป่าแลวหลวง มีน้ําท่วมขังบริเวณอาคารหลังเก่า อย่างไรก็ตามทุกแห่งสามารถเปิดให้บริการประชน ได้ตามปกติ
************************ 16 สิงหาคม 2559
รัฐบาลไทย-ข่าวทำเนียบรัฐบาล-  มาตรการ ไม่เรียกสำเนาเอกสารที่ทางราชการออกให้ จากประชาชน
วันพฤหัสบดีที่ 11 ตุลาคม 2561
มาตรการ ไม่เรียกสําเนาเอกสารที่ทางราชการออกให้ จากประชาชน
รัฐบาลเห็นชอบมาตรการอํานวยความสะดวกและลดภาระแก่ประชาชน โดยไม่เรียกสําเนาเอกสารที่ทางราชการออกให้ ซึ่งหน่วยงานรัฐจะต้องเชื่อมโยงข้อมูลพื้นฐานของประชาชน และทดสอบระบบให้เสร็จภายในเดือน ต.ค.
พฤหัสบดีที่ 11 ต.ค.61
มาตรการ ไม่เรียกสําเนาเอกสารที่ทางราชการออกให้ จากประชาชน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบมาตรการอํานวยความสะดวกและลดภาระแก่ประชาชน โดยไม่เรียกสําเนาเอกสารที่ทางราชการออกให้ ซึ่งหน่วยงานรัฐจะต้องเชื่อมโยงข้อมูลพื้นฐานของประชาชน และทดสอบระบบให้เสร็จภายในเดือน ต.ค. เพื่อให้สามารถบริการประชาชนได้พร้อมกันในวันที่ 5 พ.ย. 61 และเมื่อประชาชนไปขอรับบริการ ให้เจ้าหน้าที่สั่งพิมพ์เอกสารนั้นและเป็นผู้ลงนามรับรองว่าได้สั่งพิมพ์เอกสารนั้น โดยประชาชนไม่ต้องนําสําเนามาเองและไม่ต้องลงนามรับรองสําเนาถูกต้องด้วย นอกจากนี้ การให้บริการที่เป็นตัวเงินแก่ประชาชน และการจ่ายแก่เจ้าหน้าที่ของรัฐให้ดําเนินการผ่านระบบ National e-Payment และรัฐบาลจะพัฒนาฐานข้อมูลดิจิทัลให้สมบูรณ์ยิ่งขึ้นภายใน 2 ปีนี้
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผลิตภัณฑ์ชุมชนเพื่อเป็นของที่ระลึกเทศกาลปีใหม่
วันจันทร์ที่ 9 ธันวาคม 2562
ผลิตภัณฑ์ชุมชนเพื่อเป็นของที่ระลึกเทศกาลปีใหม่
วันเสาร์ที่ 7 ธันวาคม 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชิญชวนส่งความสุขปีใหม่ โดยการให้ผลิตภัณฑ์ชุมชน สินค้า OTOP ผลิตภัณฑ์จากมูลนิธิโครงการหลวง และผลิตภัณฑ์จากมูลนิธิส่งเสริมศิลปาชีพฯ เป็นของขวัญ ของที่ระลึกเทศกาลปีใหม่ 2563 นอกจากผู้รับจะได้ของขวัญ ของที่ระลึกที่ทรงคุณค่า จากภูมิปัญญา และฝีมือของคนไทยในราคายุติธรรมแล้ว ยังช่วยสร้างอาชีพ สร้างรายได้ให้แก่คนในชุมชนทั้งระบบ ตั้งแต่ผู้ผลิต ผู้ประกอบการ สมาชิกของกลุ่ม ผู้ใช้แรงแรงงาน และภาคการขนส่ง ส่งผลให้เกิดการหมุนเวียนเศรษฐกิจในระดับฐานรากมากขึ้น โดยผู้สนใจสามารถเลือกซื้อได้ที่ ที่ว่าการอําเภอ และกลุ่ม OTOP ทุกจังหวัด หรือสั่งซื้อได้ที่เว็บไซต์กรมการพัฒนาชุมชน www.cdd.go.th สําหรับผลิตภัณฑ์จากมูลนิธิโครงการหลวง ซื้อได้ที่ร้านดอยคําทุกสาขา
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สาธิต เยี่ยมนักท่องเที่ยวจากอู่ฮัน ติดเชื้อไวรัสโคโรน่ารายที่ 5 ที่รพ.ราชวิถี [กระทรวงสาธารณสุข]
วันเสาร์ที่ 14 มีนาคม 2563
สาธิต เยี่ยมนักท่องเที่ยวจากอู่ฮัน ติดเชื้อไวรัสโคโรน่ารายที่ 5 ที่รพ.ราชวิถี [กระทรวงสาธารณสุข]
รัฐมนตรีช่วยว่าการกระทรวงสาธารณสุข เยี่ยมนักท่องเที่ยวจากเมืองอู่ฮันโรคปอดอักเสบจากเชื้อไวรัสโคโรนาสายพันธุ์ใหม่ 2019 รายที่ 5 ที่โรงพยาบาลราชวิถี
บ่ายวันนี้ (24 มกราคม 2563) ที่โรงพยาบาลราชวิถี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ภายหลังเยี่ยมผู้ป่วยโรคปอดอักเสบจากเชื้อไวรัสโคโรนาสายพันธุ์ใหม่ 2019 ว่า ได้รับ แจ้งจากทีมสอบสวนโรคว่าพบผู้ป่วยเข้าเกณฑ์สอบสวนโรค จึงส่งผู้ป่วยมารับการรักษาที่โรงพยาบาลราชวิถีเมื่อวันที่ 23 มกราคม 2563 ผู้ป่วยเป็นนักท่องเที่ยวหญิงชาวจีนจากเมืองอู่ฮั่น อายุ 33 ปี มีไข้ไอเล็กน้อย ไม่มีน้ํามูก ปวดกล้ามเนื้อ ขณะนี้อยู่ในห้องแยกความดันลบ เดินทางมาเที่ยวเมืองไทยเมื่อวันที่ 21 มกราคม 2563 ส่วนลูกสาวอายุ 7 ขวบ เด็กสบายดี เช้าวันนี้ผู้ป่วยมีไข้ต่ําๆ อาการทั่วไปดี มีอ่อนเพลียเล็กน้อย ไอเล็กน้อย มีเสมหะให้การรักษาตามอาการ ผลการตรวจทางห้องปฏิบัติการพบเชื้อไวรัสโคโรนาสายพันธุ์ใหม่ 2019 นับเป็นผู้ป่วยยืนยันรายที่ 5 ของประเทศ และผู้ป่วยทุกรายเดินทางมาจากเมืองที่มีการระบาดของโรค ไม่ได้มีการติดเชื้อในประเทศ
“ขอให้ประชาชนมั่นใจ การพบผู้ป่วยเพิ่ม แสดงถึงระบบการเฝ้าระวังโรคที่มีประสิทธิภาพ ผู้ป่วยรายนี้ขอเข้ารับการรักษาเมื่อป่วย ตามใบแจ้งเตือนที่แจกผู้เดินทางจากพื้นที่เสี่ยงทุกคน ขณะนี้เราได้ยกระดับการเฝ้าระวังตามสถานการณ์ของโรค โดยโรงพยาบาลศูนย์ในสังกัดกระทรวงสาธารณสุขทุกแห่ง รวมทั้งในสังกัดกรมการแพทย์ สังกัดกรมควบคุมโรคได้มีการซักซ้อม เตรียมความพร้อม เพื่อให้การดูแลรักษาผู้ป่วยและควบคุมป้องกันการแพร่เชื้อได้อย่างมีประสิทธิภาพ นอกจากนี้ ดร.เทดรอส ผู้อํานวยการองค์การอนามัยโลก ได้ออกแถลงการณ์หลังจากได้รับฟังข้อเสนอจากที่ประชุมคณะกรรมการฉุกเฉินด้านกฎอนามัยระหว่างประเทศ 2 ครั้ง ก็ยังไม่ได้ประกาศภาวะฉุกเฉินทางด้านสาธารณสุขที่มีผลกระทบระหว่างประเทศ (PHEIC) จากข้อมูลที่มีในปัจจุบัน ด้วยความรุนแรงและมาตรการในปัจจุบันยังไม่ถึงขั้นดังกล่าว” ดร.สาธิตกล่าว
ทั้งนี้ โรงพยาบาลราชวิถีได้เตรียมพร้อมรองรับผู้ป่วยไวรัสปอดอักเสบมีห้องแยกความดันลบไว้ 6 ห้อง เตรียมสํารอง เวชภัณฑ์ อาทิ เสื้อกาวน์ หน้ากากอนามัย ถุงมือยาง ยาต้านไวรัส ยาปฏิชีวนะ น้ําเกลือ เพียงพอสําหรับดูแลผู้ป่วย ที่สําคัญได้เตรียมบุคลากรที่ผ่านการซ้อมแผน รวมทั้งมีประสบการณ์การทํางานกับผู้ป่วยไวรัสปอดอักเสบเพื่อดูแลผู้ป่วยกลุ่มนี้ นอกจากนี้ โรงพยาบาลราชวิถี ยังทําหน้าที่เป็นศูนย์สั่งการเพื่อส่งต่อผู้ป่วย หลังจากทีม SAT กรมควบคุมโรค ประเมินว่าผู้ป่วยสงสัยไวรัสปอดอักเสบ จําเป็นต้องได้รับการส่งต่อ เพื่อให้การส่งต่อเป็นไปอย่างปลอดภัยทั้งผู้นําส่งและเส้นทางการนําส่ง
******************************* 24 มกราคม 2563